Tayemmat d tin yetɛuzzun tarwa-s, tesseḥbibir fell-asen akken yesseḥbibir umdan ɣef tiṭ-is tina is-d-yeskanayen tafat n tudert(tessaɛez-iyi am tiṭ-is), tanfalit-a temmal-d tugna n lɛezz, akken daɣen iɣ-tt-id bder s tenfalit tayeḍ di tseddart tis snat (tessaɛziyi am tass-as). Tiṭ: d tin yesɛan azal di tudert n wemdan s yis i yettwali kra din yellan, ma ur ttiḥuder ara ṭṭlam fell-as ad yeɣli, ula d tayemmat tettwali tarwa-s d nutni is-yettmudden tafat d usirem n tudert.